दुनिया में विस्तारवाद की सोच काफी प्राचीन समय से चली आ रही है. आदिम काल में मानव एक समुदाय से दूसरे समुदाय के इलाकों पर कब्ज़ा करता था. उसके बाद थोड़ा विकास किया और फिर खुद अपने लिए जमीन खोजना शुरू कर दिया. धीरे-धीरे मानव सभ्यताओं का विकास होता गया और एक मुल्क से मुल्क की जमीन पर कब्ज़ा करना शुरू कर दिया. सारी दुनिया में विस्तारवाद की होड़ शुरू हो गयी, जिसका ही परिणाम था कि दुनिया को प्रथम और द्वतीय विश्व युद्ध से घोर विनाश का सामना करना पड़ा पर इसके बाद भी मानव की विस्तारवादी सोच ख़त्म नहीं हुई है. अब वह पृथ्वी को छोड़कर अंतरिक्ष में कब्ज़ा-कब्ज़ा खेलने लगा है. इसके लिए दुनिया के अधिकांश देश काफी पैसा खर्च कर रहे हैं और कोशिश की जा रही दुसरी ग्रहों पर जीवन खोजकर वहां अपना पताका लहराने की.